
PËR DISA SHTESA DHE NDRYSHIME NË LIGJIN NR. 74/2014, “PËR ARMËT”,
TË NDRYSHUAR

Në mbështetje të neneve 78 dhe 83, pika 1, të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Në ligjin nr. 74/2014 “Për armët”, të ndryshuar, bëhen këto shtesa dhe ndryshime:

Neni 1

Shkronja “dh” e pikës 1 të nenit 14 ndryshohet si më poshtë:
“dh) licencë për tregtimin e armëve të kategorisë “B” dhe për import dhe tregtim të armëve të kategorive “C” (gjahut) dhe “D” (sportive), pjesëve kryesore dhe municioneve të tyre.”.

Neni 2

Në nenin 18/2 bëhen ndryshimi dhe shtesa e mëposhtme:
1. Titulli i nenit ndryshohet dhe zëvendësohet me “Licenca për tregtimin e armëve të kategorisë “B” dhe për import dhe tregtim të armëve të gjahut, sportive, pjesëve kryesore dhe municioneve të tyre.”.
2. Pas pikës 1 shtohet pika 1/1 me këtë përmbajtje:
“1.1 Për veprimtarinë e tregtimit të armëve të kategorisë “B”, pjesëve kryesore dhe municioneve të tyre, që përfshihen në fushën e veprimit të këtij ligji, lëshohet licencë nga komisioni përgjegjës në Policinë e Shtetit.”.
3. Në pikën 2 fjala “këtë” zëvendësohet me fjalën “këto”.

Neni 3

Në pikën 1 të nenit 19 pas fjalës “transportit” shtohet fjala “tregtimit”.	

Neni 4
Hyrja në fuqi

Ky ligj hyn në fuqi 15 ditë pas botimit në Fletoren Zyrtare.

Miratuar në datën 14.9.2023.

[bookmark: _GoBack]Shpallur me dekretin nr. 275, datë 4.10.2023, të Presidentit të Republikës së Shqipërisë, Bajram Begaj.


2

